text: Kvinde fik kødøkse i nakken 
  24 november 2011 kl. 07.28
  Et skænderi mellem et par på en adresse i Esbjerg udviklede sig onsdag aften til kvalificeret vold, som kunne have kostet kvinden livet.
  Det oplyser radiostationen Skala FM.
  Manden greb pludselig en kødøkse og knaldede den i nakken på kvinden. Der blev slået alarm via 112, og kvinden blev kørt til behandling på Sydvestjysk Sygehus mens manden blev anholdt, og taget med på Politigården i Esbjerg.
  Kvinden er blevet syet med flere sting, og hun er ikke i livsfare.
  